Az EGT-Vegyesbizottság 67/97 határozata

(1997. október 4.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás II. mellékletét az 1996. október 4-i 48/96 EGT-vegyesbizottsági határozat [1] módosította;

mivel az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a rögzített tűzoltórendszerekre vonatkozó igazolási eljárásáról szóló, 1996. június 24-i 96/577/EK bizottsági határozatot [2] be kell építeni a Megállapodásba;

mivel az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a szaniterárukra vonatkozó igazolási eljárásáról szóló, 1996. június 24-i 96/578/EK bizottsági határozatot [3] be kell építeni a Megállapodásba;

mivel az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a forgalmi kellékekre vonatkozó igazolási eljárásáról szóló, 1996. június 24-i 96/579/EK bizottsági határozatot [4] be kell építeni a Megállapodásba;

mivel az építési termékek megfelelőségének a 89/106/EGK tanácsi irányelv 20 cikke (2) bekezdése szerinti, a függönyfalazatra vonatkozó igazolási eljárásáról szóló, 1996. június 24-i 96/580/EK bizottsági határozatot [5] be kell építeni a Megállapodásba;

mivel az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a geotextíliákra vonatkozó igazolási eljárásáról szóló, 1996. június 24-i 96/581/EK bizottsági határozatot [6] be kell építeni a Megállapodásba;

mivel az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a szerkezetlezáró üvegezési rendszerekre és a betonbekötő bajuszvasakra vonatkozó igazolási eljárásáról szóló, 1996. június 24-i 96/582/EK bizottsági határozatot [7] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. melléklete XXI. fejezetének 1. pontja (89/106/EGK tanácsi irányelv) a következő francia bekezdésekkel egészül ki:

"- 396 D 0577: A Bizottság 1996. június 24-i 96/577/EK határozata (HL L 254., 1996.10.8., 44. o.),

- 396 D 0578: A Bizottság 1996. június 24-i 96/578/EK határozata (HL L 254., 1996.10.8., 49. o.),

- 396 D 0579: A Bizottság 1996. június 24-i 96/579/EK határozata (HL L 254., 1996.10.8., 52. o.),

- 396 D 0580: A Bizottság 1996. június 24-i 96/580/EK határozata (HL L 254., 1996.10.8., 56. o.),

- 396 D 0581: A Bizottság 1996. június 24-i 96/581/EK határozata (HL L 254., 1996.10.8., 59. o.),

- 396 D 0582: A Bizottság 1996. június 24-i 96/582/EK határozata (HL L 254., 1996.10.8., 62. o.)."

2. cikk

A 96/577/EK, a 96/578/EK, a 96/579/EK, a 96/580/EK, a 96/581/EK és a 96/582/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

Ez a határozat 1997. október 5-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1997. október 4-én.

az EGT-Vegyesbizottság részéről

az elnök

E. Bull

[1] HL L 21., 1997.1.23., 1. o.

[2] HL L 254., 1996.10.8., 44. o.

[3] HL L 254., 1996.10.8., 49. o.

[4] HL L 254., 1996.10.8., 52. o.

[5] HL L 254., 1996.10.8., 56. o.

[6] HL L 254., 1996.10.8., 59. o.

[7] HL L 254., 1996.10.8., 62. o.

--------------------------------------------------